คือผมมีอาการต่อมน้ำเหลืองอักเสบ ที่บริเวณขาหนีบด้านซ้าย ไปหามา 2 อาทิตย์ ให้ยาฆ่าเชื้อมากิน แต่อาการไม่ดีขึ้น จนอาทิตย์ที่ 3 แผลก็ใหญ่จนผ่าหนองออกให้ แล้วเอาหนองไปตรวจ พร้อมให้ยาฆ่าเชื้ออีกตัวมากินกับให้ไปล้างแผลทุกวัน พอวันนี้นัดไปพบ ก็พูดแต่เรื่องแผล ตอนนั้นผมก็กำลังเจ็บแผลอยู่เลยไม่ทันได้ถามอะไร จนทำแผลเสร็จ ก็ไม่อยู่แล้วทีนี้ที่ผมอยากรู้ก็คือ การที่ต่อมน้ำเหลืองอักเสบแบบกินยาฆ่าเชื้อ 2-3 ตัวก็ไม่หายเนี่ย เราแค่ผ่าฝีเอาหนองออก ก็คือหายแล้ว เท่ากับเสร็จสิ้นการรักษาแล้วหรอครับ พอดีผมกลัวว่าต่อมน้ำเหลืองที่อักเสบมันจะยังไม่หาย แล้วพอแผลหายแล้วมันจะขึ้นเป็นฝีขึ้นมาอีกน่ะครับ ยังไงรบกวนขอคำแนะนำด้วยนะครับ
สวัสดีค่ะ อาการต่อมน้ำเหลืองอักเสบมักเกิดจากการที่ต่อมน้ำเหลืองโตตอบสนองต่อการติดเชื้อในบริเวณใกล้เคียง ซึ่งส่วนใหญ๋ไม่ต้องผ่าตัดหรือผ่าระบายหนองรักษา หากต้องการทำการระบายหนองดังกล่าวมาด้วย น่าจะมีการติดเชื้อร่วมด้วย เช่น การติดเชื้อเป็นฝีที่ผิวหนัง หรือติดเชื้อจากโรคติดต่อทางเพศสัมพันธ์เช่นฝีมะม่วงโดยหากมีหนองอยู่ในก้อนนั้น การได้กรีดระบายหนองออกมา ก็เท่ากับเป็นรักษา ถ้าได้ระบายหนองออกมาจนหมด ทำความสะอาดแผลอย่างดี ไม่มีการติดเชื้ออีก รับประทานยาฆ่าเชื้อตามที่แพทย์สั่งจนครบ ส่วนใหญ่ก็จะสามารถหายขาดได้นะคะหากยังมีฝีหรือก้อนที่บริเวณขาหนีบขึ้นมาเรื้อรัง ควรปรึกษากับแพทย์ที่ดูแลโดยตรงเพื่อตรวจหาสาเหตุอื่นๆเพิ่มเติม เช่นการตัดชิ้นเนื้อต่อไป เป็นต้น